с трети държави. По-специално, в случай на присъединяване на трета държава към Европейския съюз, такива консултации се провеждат, за да се гарантира, че в настоящото споразумение ще бъдат взети предвид взаимните интереси на ЕС и на Украйна.
 ГЛАВА 2
 Средства за търговска защита
 Раздел 1
 Глобални защитни мерки
 Член 40
 Общи разпоредби
 1. Страните потвърждават правата и задълженията си съгласно член XIX от GATT от 1994 г. и Споразумението за защитни мерки в приложение 1A към Споразумението за СТО (наричано по-нататък „Споразумението за защитни мерки“). ЕС като страна запазва правата и задълженията си съгласно член 5 от Споразумението за селското стопанство в приложение 1A към Споразумението за СТО (наричано по-нататък „Споразумението за селското стопанство“), с изключение за търговията на селскостопански продукти, която е предмет на преференциално третиране по силата на настоящото споразумение.
 2. Преференциалните права за произход, установени в рамките на глава 1 (Национално третиране и достъп на стоки до пазара) от дял IV на настоящото споразумение, не се прилагат за настоящия раздел.
 Член 41
 Прозрачност
 1. Страната, която започва разследване с оглед въвеждане на защитни мерки, уведомява другата страна за това, като изпраща официално уведомление до нея, ако последната има съществен икономически интерес.
 2. За целите на настоящия член се счита, че дадена страна има съществен икономически интерес, когато тя е сред петте най-големи доставчици на внасяната стока през най-скорошния период от три години, което се измерва или като абсолютен обем или като абсолютна стойност.
 3. Независимо от разпоредбите на член 40 от настоящото споразумение и без да се засяга член 3.2 от Споразумението за защитни мерки по искане на другата страна, страната, която започва разследване с оглед въвеждане на защитни мерки и която възнамерява да ги прилага, предоставя незабавно с ad hoc писмено уведомление цялата отнасяща се към въпроса информация, довела до започване на разследването с оглед въвеждане на защитни мерки и до налагането им, включително, когато е целесъобразно, относно временните и окончателните констатации от разследването и предоставя на другата страна възможност за провеждане на консултации.
 Член 42
 Прилагане на мерките
 1. Когато налагат защитни мерки, страните се стремят да ги налагат по начин, който най-малко засяга двустранната търговия между тях.
 2. За целите на параграф 1 от настоящия член, ако една от страните счита, че са налице правните изисквания за налагане на окончателни защитни мерки, страната, която възнамерява да прилага такива мерки, уведомява другата страна и предоставя възможност за провеждане на двустранни консултации. Ако в срок от 30 дни след уведомлението не бъде постигнато приемливо решение, страната, която е вносител, може да приеме подходящи мерки за разрешаване на проблема.
 Член 43
 Развиваща се държава
 Доколкото Украйна отговаря на условията, за да бъде определена като развиваща се държава (3) за целите на член 9 от Споразумението за защитни мерки, тя няма да бъде обект на каквито и да е защитни мерки, прилагани от ЕС като страна, дотолкова доколкото са изпълнени условията, предвидени в член 9 от посоченото споразумение.
 Раздел 2
 Защитни мерки за пътнически автомобили
 Член 44
 Защитни мерки за пътнически автомобили
 1. Украйна може да прилага защитна